钦定古今图书集成/明伦汇编/氏族典/第445卷 > 《廖用贤尚友录》 > 柳芳
## 钦定古今图书集成/明伦汇编/氏族典/第445卷 > 《廖用贤尚友录》 > 柳芳

按《唐书柳芳传》：“芳字仲敷，蒲州河东人。开元末，擢进
士第，由永宁尉直史馆。肃宗诏芳缀辑吴兢所次国
史，兴高祖，讫乾元，凡百三十篇。上元中，坐事徙黔中。
时高力士亦贬巫州，因从力士质开元、天宝及禁中
事，乃仿编年法为《唐历》四十篇。改右司郎中，集贤殿
学士，卒。子登、冕。”